paragraph_text: Rođena u Pazinu. Srednje glazbeno obrazovanje stekla je u Glazbenoj školi Ivana Matetića Ronjgova u Puli. Školovanje nastavlja na studiju harmonike u Trossingenu, Njemačka, te se nakon završetka solističke klase vraća u Istru. Odlazi zatim u Ljubljanu gdje na Akademiji za glasbo 1975. godine diplomira na studiju kompozicije u klasi prof. Dane Škerla. Diplomirala je i klavir u klasi prof. Hilde Horak.